Politika a voľby v Bratislave-Rači

Mestská časť Bratislava-Rača má vytvorenú vlastnú samosprávu, ktorá bola obnovená po roku 1989 na základe Zákona o obecnom zriadení 369/1990 Zb. Do roku 2002 občanov Rače zastupovalo v miestom zastupiteľstve 32 poslancov, od volieb v roku 2002 do roku 2010 sa tento počet zvýšil na 33. V súčasnosti má Rača 15 poslancov. Štatutárnym orgánom Rače je starosta.

V mestskom zastupiteľstve v Bratislave Raču zastupujú od roku 2010 dvaja poslanci (do roku 2006 štyria, v období rokov 2006-2010 traja) a v rámci volieb do VÚC Rača (spoločne s Novým Mestom a Vajnormi) mala do roku 2009 nárok (ako Bratislava III) na päť miest poslancov VÚC. Od roku 2009 tvorí nový volebný obvod spolu s Vajnormi.

Rača je v súčasnosti rozdelená na tri volebné obvody (1. zahrňuje miestnu časť Rača, 2. Krasňany a 3. Východné).

Samospráva do roku 1989 
V druhej polovici 16. storočia dostala Rača viaceré výsady a bola povýšená na mestečko. Z dôvodu veľkého požiaru v roku 1732, pri ktorom zhorela aj kronika mestečka sa však záznamy o samospráve nedochovali. Presnejšie záznamy sú až po roku 1755.

Richtári od roku 1755 po rok 1938 
 1755-1759 Pavol Katrič
 1759-1771 Andrej Bednarič
 1771-1772 Pavol Máťuš
 1772-1776 Andrej Krampl
 1776-1780 Andrej Bednarič
 1780-1783 Martin Bordáč
 1783-1789 Juraj Polakovič
 1789-1793 Ondrej Liknár
 1793-1797 Andrej Krajčovič
 1809-1813 Jakub Krampl
 1821-1825 Michal Havlovič
 1833-1837 Jozef Bednarič
 1837-1841 Jakub Krampl
 1841-1845 Jozef Bednarič
 1845-1849 Michal Lednár
 1904-1908 Anton Krampl
 1908-1912 Ludovít Brichta
 1918-1919 Ludovit Lednár
 1919-1927 Móric Wallner
 1927-1929 Martin Lednár
 1929-1931 Móric Wallner
 1931-1932 Anton Luknár
 1932-1938 Martin Lednár

V obdobiach 1798-1808, 1814-1820, 1825-1833, 1850-1904 a 1912-1918 nie sú doklady.

1939-1945
Počas Slovenského štátu resp. republiky bola funkcia richtára nahradená pozíciou komisára, táto funkcia však nebola samosprávna, v rokoch 1941-1945 bol vládnym komisárom Rudolf Štefánek.

1945-1990
Funkcia starostu nebola, bol nahradený predsedom Národného výboru, Národný výbor bol však súčasťou štátnej správy, všetky samosprávne funkcie boli zrušené.

4.4.1945 - apríl 1946 Karol Polakovič (predseda MNV)
Apríl 1946 - 28.2.1948 Eduard Brychta (Obvodná rada XIV)
28.2.1948 - jar 1948 Karol Polakovič (Dočasná obvodná správna komisia)
Jar 1948 - 1953 Viliam Polák (obvodná rada XIV)
1953-1960 Rača spadala pod ONV Bratislava-Nové Mesto 
1960-1966(?) Štefan Mičunek, ml. (ObNV 10. bratislavský obvod Rača)
1966(?)-1986 Vendelín Veselský (MNV Bratislava-Rača)
1986-30.4.1990 JUDr. Dušan Beladič (MNV Bratislava-Rača)
1.5.1990-10.12.1990 Libor Pajdlhauser (MNV Bratislava-Rača)

Samospráva po roku 1989 
Starostovia
 10.12.1990-1994 Ing. Libor Pajdlhauser, CSc.
 1994-22.1.1999 MUDr. Ivan Strnisko
 22.1.1999-2.1.2007 RNDr. Pavol Bielik, CSc.
 2.1.2007-27.12.2010 Doc. MUDr. Ján Zvonár, CSc.
 27.12.2010-10.12.2018  Mgr. Peter Pilinský
 od 10.12.2018  Mgr. Michal Drotován

Zástupcovia starostu
 1990-1994 Ing. Helena Rischerová
 1994-1998 Vladimír Ivanič                                                      
 1998-2002 Ing. Milada Dobrotková
 2003-2006 Ing. Miroslav Čutka
 2006-2010 Mgr. Rafael Rafaj
 2011-2014 Miloš Máťuš
 2015-2018 Rastislav Žitný
 2019-02/2021 Mgr. Lenka Antalová Plavuchová
 od 03/2021   Ing. Róbert Pajdlhauser

Mestské zastupiteľstvo 

V mestskom zastupiteľstve v Bratislave Raču zastupujú od roku 2010 dvaja poslanci (do roku 2006 štyria, v období 2006-2010 traja).

1990-1994
Eduard Brychta (VPN), Ing. Teodor Žitný (VPN) a Anton Turkovič.

1994-1998
Pavol Bezručka (HZDS), Eduard Brychta (HZDS), Ing. Jozef Házy  (NEKA), MUDr. Ivan Strnisko (HZDS) 

1998-2002
Ing. Milada Dobrotková (KDH, DÚ, DS, SDĽ, SDSS, SZS, SDK), MUDr. Rudolf Kováč, CSc. (KDH, DÚ, DS, SDĽ, SDSS, SZS, SDK), MUDr. Ivan Strnisko (HZDS, SNS), RNDr. Ladislav Záhumenský (KDH, DÚ, DS, SDĽ, SDSS, SZS, SDK)

2002-2006
RNDr. Jaroslav Dobrotka (SDKÚ, ANO, SMK-MKP, OKS), Ing. Jozef Házy (NF), RNDr. Katarína Záhumenská (KDH, DS, DÚ, SZS), MUDr. Rudolf Kováč CSc. (KDH, DS, DÚ, SZS) 

2006-2010
Ing. MPH. Milada Dobrotková (SDKÚ-DS, KDH), Ing. Jozef Házy (NF), Ing. Peter Šinály (SDKÚ-DS, KDH)  V rokoch 2009-2010 sa stal poslancom za Raču ako náhradník tiež Ing. Michal Koniar (SDKÚ-DS, KDH), keďže Ing. Peter Šinály sa stal mestským kontrolórom.

2010-2014
Mgr. Peter Pilinský ( Strana zelených), Ing. Zuzana Dzivjáková (SDKÚ-DS, KDH, SaS, OKS, MOST-HÍD)

 2014-2018
Mgr. Peter Pilinský (#SIEŤ, SDKÚ-DS, SaS, MOST-HÍD), Mgr. Rastislav Žitný (#SIEŤ, SDKÚ-DS, SaS, MOST-HÍD)

 2018-2022
Mgr. Peter Pilinský (NEKA), Mgr. Lenka Antalová Plavuchová (Progresívne Slovensko - SPOLU)

 od 2022
Ing. Róbert Pajdlhauser (Za ľudí, Aliancia, KDH, Sme rodina), Mgr. Lenka Antalová Plavuchová (Progresívne Slovensko, Team Bratislava, SaS)

Voľby do Bratislavského samosprávneho kraja 
2001-2005 z Rače boli zvolení RNDr. Pavol Bielik, CSc. (neskôr zastával funkciu podpredsedu) a Ing. Milada Dobrotková, celkovo bolo volených 5 poslancov za obvod Bratislava III.
2005-2009 z Rače bola zvolená Ing. Milada Dobrotková, celkovo bolo volených 5 poslancov za obvod Bratislava III.
2009-2013 z Rače bol zvolený Doc. MUDr. Ján Zvonár, CSc. (v júni 2013 sa poslaneckého mandátu vzdal a na uvolnené miesto nastúpil JUDr. Juraj Madzin z Rače), celkovo boli volení dvaja poslanci za obvod Rača - Vajnory.
 2013-2017 z Rače nebol do BSK zvolený žiaden kandidát, obaja zvolení kandidáti boli z Vajnôr.
 2017-2022 z Rače boli zvolení Mgr. Peter Pilinský (MOST-HÍD, SMER – sociálna demokracia, SKOK – Európski liberálni demokrati, Strana zelených,  SDKÚ-DS, Starostovia a nezávislí kandidáti) a Mgr. Michal Drotován (nezávislý kandidát).
 od 2022 z Rače boli zvolení Mgr. Peter Pilinský (Team Bratislava, SaS, PS) a Mgr. Lenka Antalová Plavuchová (Team Bratislava, SaS, PS).

Referencie 

Rača (mestská časť)